cyanic-selkie/wikianc huggingface dataset:
சதுரங்கம்
வியூகத்தின் அடிப்படைகள்
சதுரங்க நிலைகளை மதிப்பீடு செய்வதில் இன்னொரு முக்கிய அம்சம் "படைவீரர் அமைப்பு". படைவீரர்களே சதுரங்கப் பலகையில் உள்ள காய்களில் நகர்திறன் குறைந்தவை. இதனால் இவை ஒப்பீட்டளவில் நிலையானவை என்பதுடன், இவை பெரும்பாலும் விளையாட்டின் வியூகம் சார்ந்த இயல்புகளைத் தீர்மானிக்கின்றன. தனிமையான, இரட்டையான, பின்தங்கிய, படைவீரர்களைக் கொண்ட அல்லது வெளிகொண்ட படைவீரர் அமைப்புக்கள் வலுக்குறைவானவை. ஒரு முறை உருவாகிவிட்டால் பொதுவாக அதுவே நிலைபெற்று விடுகிறது. இதனால், தாக்குதலுக்கான வாய்ப்பு முதலிய வேறு வாய்ப்புக்கள் இருந்தாலன்றி, இவ்வாறான நிலை ஏற்படாதவாறு பாதுகாத்துக்கொள்வது வழக்கம்.
உத்திகளின் அடிப்படைகள்
எளிமையான, ஒன்று அல்லது இரண்டு நகர்த்தல்களுக்குள் அடங்கும் உத்திசார்ந்த செயற்பாடுகள் - பயமுறுத்தல்கள், காய்களைக் கொடுத்து எடுத்தல், இரட்டைத் தாக்குதல் போன்றவற்றை - ஒன்று சேர்த்து மேலும் சிக்கலான உத்திகளாகப் பயன்படுத்தலாம். வழமையாக இது ஒரு தரப்பிலிருந்தோ அல்லது சில சமயங்களில் இரு தரப்பிலும் இருந்தோ வரக்கூடும். கோட்பாட்டாளர்கள் பல அடிப்படையான உத்தி முறைகளையும், வழமையான நகர்வுகளையும் விளக்கியுள்ளனர்.
வெளி இணைப்புகள்
பகுப்பு:தனிநபர் விளையாட்டுக்கள்
கிரீன்டெக் மகளிர் பொறியியல் கல்லூரி
கிரீன்டெக் மகளிர் பொறியியல் கல்லூரி (Greentech College of Engineering for Women) என்பது இந்தியாவின், தமிழ்நாட்டின், ஆத்தூரில், உள்ள ஒரு மகளிர் பொறியியல் கல்லூரி ஆகும். இக்கல்லூரியானது அண்ணா பல்கலைக்கழகத்துடன் இணைவுபெற்றுள்ளது மேலும் இந்திய அரசின் அகில இந்திய தொழில்நுட்ப கல்விக் குழுவினால் (AICTE), அங்கீகரிக்கப்பட்டுள்ளது. இக்கல்லூரியானது 2008 ஆம் ஆண்டு நிறுவப்பட்டது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:சேலம் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
இதயத்துடிப்பு மானி
இதயத்துடிப்பு மானி (stethoscope) என்பது ஒரு மருத்துவ உபகரணம் ஆகும். இது மனிதன் அல்லது விலங்கின் உடலின் உட்பகுதியில் ஏற்படும் சப்தங்களைக் கேட்க மருத்துவர்களால் உபயோகிக்கப்படுகிறது. இது பெரும்பாலும் இதயம் மற்றும் நுரையீரல் ஆகியவை ஏற்படுத்தும் சப்தங்களைக் கேட்கப் பயன்படுத்தப்படுகிறது. இது மேலும் தமனி மற்றும் சிரையில் உள்ள இரத்த ஓட்டத்தின் சப்தத்தைக் கேட்கவும் பயன்படுகிறது. மேலும் இத்தகைய இதயத்துடிப்பு மானிகள் உள்ளீடற்ற கலன்களின் (vacuum chambers) கசிவை அறியவும் உதவுகின்றன. உடலில் இதயம் இருக்கும் மார்புப் பகுதியிலும், முதுகுப் பகுதியிலும் வைத்து பொதுவாக மருத்துவர்களால் பரிசோதனை செய்யப்படுகிறது.
வரலாறு
இதயத்துடிப்பு மானி கருவியைக் கண்டுபிடித்தவர் ரெனே லென்னக் என்கிற பிரெஞ்சு மருத்துவர். 1781-ல் பிறந்த இவரின் முழுப் பெயர் ரினே தியோஃபில் ஹையஸிந்த் லென்னே (Rene Theophilie Hyacinthe Laennec). தற்போது பரவலாக உபயோகிக்கப்படும் இதயத்துடிப்பு மானி 'பைனாரல் ஸ்டெத்’ (Binural Steth) என்பது. இதில் இரண்டு செவித் துண்டுகள், ஒரு மார்புத் துண்டு, ஆங்கில Y எழுத்துப் போன்ற குழாய் போன்றவை உள்ளன. மார்புத் துண்டு நோயாளியின் உடல் மீது வைக்கப்படுகிறது. செவித் துண்டுகள் மருத்துவரின் இரு காதுகளிலும் வைக்கப்படுகின்றன. குழல் வழியாக நோயாளியின் இதயச் சத்தங்களும், நுரையீரல் சத்தங்களும் கேட்கும். பைனாரல் இதயத்துடிப்பு மானி, 1855-ல் டாக்டர் கம்மன் என்பவரால் உருவாக்கப்பட்டது. இதயத்துடிப்பு மானி அணிவது மருத்துவர்களுக்கான குறியீடாகவும் கருதப்படுகிறது. 2012 ஆம் ஆண்டு நடந்த ஆய்வு ஒன்று இதயத்துடிப்பு மானி அணிவதால் மருத்துவர்களின் மீது உயர்ந்த நம்பிக்கையை ஏற்படுத்துகிறது என்கிறது.
வகைகள்
இதயத்துடிப்பு மானியில் கீழ்க்கண்ட வகைகள் உள்ளன,
மேற்கோள்கள்
பகுப்பு:மருத்துவக் கருவிகள்
மாதே வேதகுமாரி
மாதே வேதகுமாரி (ஆங்கிலம்: Mothey Vedakumari; మోతే వేదకుమారి) என்பவர் இந்திய நாடாளுமன்ற மக்களவை உறுப்பினர் ஆவார். இவர் பாடகரும் ஆவார்.
வேதகுமாரி 1931ஆம் ஆண்டு செப்டம்பர் 24ஆம் தேதி ஆந்திரப் பிரதேசத்தின் எலுருவில் பிறந்தார். இவரது தந்தை மோதே நாராயண ராவ்.
ஏலூரில் மாணவர் காங்கிரசு செயலாளராக வேதகுமாரி இருந்தார். அகில இந்தியப் பெண்கள் மாநாட்டின் மேற்கு கோதாவரி கிளை செயலாளராக பணியாற்றினார். பெண்களுக்கு இந்தி, தையல், தட்டச்சு போன்றவற்றில் இலவசப் பயிற்சி அளிக்கும் நிறுவனத்தைத் தொடங்கியுள்ளார்.
அனைத்திந்திய வானொலியால் முதல்தரக் கலைஞராக அங்கீகரிக்கப்பட்ட இவர், தொடர்ந்து கர்நாடக இசையில் பாடிவருகிறார்.
நீட்டல் விரிவுக் குணகம்
நீட்சிக் குணகம் அல்லது நீட்சிக் கெழு (coefficient of linear expansion) என்பது ஓர் அலகு நீளமுள்ள ஒரு பொருளின் வெப்பநிலையை 1°செ அளவுக்கு உயர்த்தும் போது ஏற்படும் நீளத்தில் ஏற்படும் விரிவு நீட்சியாகும். தொடக்க நிலை நீளம் L1 என்று கொண்டால், அதன் வெப்ப நிலையினை T1 °C இல் இருந்து T2 °C ஆக உயர்த்தும்போது அதன் நீளம் L2 ஆக மாறுமானால் அதன் வெப்ப நீட்சிக் குணகம்:
மாதே வேதகுமாரி
இவர் 1957-ல் இந்தியத் தேசிய காங்கிரசின் வேட்பாளராக எலூரு மக்களவைத் தொகுதியில் போட்டியிட்டு இந்தியாவின் இரண்டாவது மக்களவை உறுப்பினராகத் தேர்ந்தெடுக்கப்பட்டார்.
நீட்டல் விரிவுக் குணகம்
இதனை
என்றும் எழுதலாம். இங்கு α என்பது நீட்சிக் கெழுவாகும். இந்தக் கெழு K−1 (கெ−1) என்னும் பண்பலகு கொண்டது. இது எல்லா வெப்பநிலை வரம்புகளிலும் ஒன்றாக இராது. அளக்கப்படும் வெப்பநிலை நிலவும் மதிப்புக்கு ஏற்ப சற்றே மாறுபடும். இந்நீட்சிக் கெழு பெரும்பாலும் 20°செ வெப்பநிலையில் அளந்துக் குறிக்கப்படுகிறது.
அளக்கப்படும் பொருளைச் சார்ந்து வெப்ப நீட்சிக் கெழு மாறும்.
பல்வேறு பொருள்களுக்கான வெப்ப நீட்சிக் கெழுவைக் கீழுள்ள அட்டவணையில் காணலாம். எடுத்துகாட்டாக, அலுமினியத்தின் வெப்பநீட்சிக் கெழு 23.1 என்றால் ஒரு மீட்டர் நீளமுள்ள அலுமினியம் ஒரு பாகை செல்சியசு வெப்பநிலை உயர்வுக்கு (20 °செ இல் அளக்கும்பொழுது) தன் நீளத்தில் 23.1 x 10−6 மீட்டர் அளவுக்கு நீளும்.
மேற்கோள்கள்
பகுப்பு:வெப்ப இயக்கவியல்
பூததங்கெட்டு
thumb|300x300px| பழைய பூத்தன்கெட்டு அணைப் பாதை thumb|300x300px| பூததங்கெட்டு அணை thumb|300x300px| புல்வெளிகளிலிருந்து பரந்த பார்வை thumb|300x300px| அணையில் இருந்து பெரியாறு ஆற்றின் காட்சி பூததங்கெட்டு என்பது இந்தியாவின், கேரள மாநிலத்தில் உள்ள எர்ணாகுளம் மாவட்டத்தில் உள்ள ஒரு அணை மற்றும் சுற்றுலா தலமாகும். இது பிண்டிமானா கிராமத்திற்கு அருகே அமைந்துள்ளது. இது கோதமங்கலம் நகரிலிருந்து சுமார் 10 கி.மீ. தொலைவிலும், கொச்சியிலிருந்து 50 கி.மீ. தொலைவில் உள்ளது. பூததங்கெட்டு நீர்த்தேக்கத்துக்கு (தட்டேகாடு நீர்த்தேக்கம்) துணையாக நவீன சேம நீர்த்தேக்கம் கூடுதலாக கட்டபட்டுள்ளது.
பூததங்கெட்டு
பெரியாறு ஆற்றின் இருபுறமும் ஒழுங்கற்ற பெரிய கற்கள் வைக்கப்பட்டு அணை அமைக்கப்பட்டது போன்று காட்சியளிக்கிறது. இதனால் இது மனித ஆற்றலுக்கு மேற்பட்டதாக அமைந்த இயற்கை அணை போல தோற்றமளிக்கிறது. பூததங்கெட்டு என்ற பெயருக்கு பூதக் கோட்டை என்று பொருள். சென்ற தலைமுறையினர் இதை பூதம் கட்டியதாகக் கருதினர்.
மேலும் இங்கே அமைந்துள்ளவை:
தொன்மக்கதை
அணையின் பெயருக்குப் பின்னால் உள்ள காரணம் என்னவென்றால், அரக்கர்கள் (பூதங்கள்) திரிக்காரியூர் கோயிலை மூழ்கடிக்கத் திட்டமிட்டனர். இதற்காக பெரியாறு ஆற்றில் ஒரு அணையை உருவாக்கி விடிவதற்குள் அந்தப் பகுதியை வெள்ளத்தால் மூழ்கடிக்க திட்டமிட்டனர். சர்வ வல்லமையுள்ள சிவன் ஒரு தந்திரத்தைப் பயன்படுத்தி, அவர்களின் திட்டத்தைத் தடுக்க முனைந்தார். அவர்கள் அணையைக் கட்டிக்கொண்டிருந்தபோது பொழுது விடிய உள்ளதற்கு அடையாளமாக சேவல் கூவும் சத்தத்தை போலியாக உருவாக்கினார். வெளிச்சத்துக்கு பயந்து பூதங்கள் அந்த இடத்தை விட்டு ஓடிவிட்டன. அவற்றின் முயற்சிக்கு ஒரு தெளிவான சான்று என, பூதங்கள் ஆற்றங்கரையில் ஓடியதாகக் கருதப்பட்ட கற்பாறைகளில் உள்ள கால்தடங்கள் பழைய இங்கு உள்ளதாக இப்பகுதியினர் தெரிவிக்கின்றனர். பெரியாறு ஆறு இந்த பாறைகள் உள்ள குறுகிய இடத்தின் வழியாக பாய்கிறது.
யதார்த்தம்
இந்த கரடுமுரடான பாறைகள் உள்ளதற்கு காரணம் இரண்டு பெரிய வெள்ளங்கள் எனப்படுகின்றது. ஒன்று 4 ஆம் நூற்றாண்டிலும் மற்றொன்று 1341 ஆம் ஆண்டிலும் ஏற்பட்ட வெள்ளமாகும். இந்த வெள்ளங்கள் கொச்சி துறைமுகம் உருவாக காரணமாயிற்று. வெள்ளத்தின் போது ஏற்பட்ட பாரிய நிலச்சரிவுகளால் பிரம்மாண்டமான பாறைகள் மலையிலிருந்து கீழே உருண்டு விழுந்து பழைய பூதத்தங்கெட்டில் சிக்கியுள்ளன என்று நம்பப்படுகிறது.
போக்குவரத்து
இங்கிருந்து ஆலுவாவில் (கொச்சி) தொடருந்து நிலையம் சுமார் 43 கி.மீட்டரும், கொச்சி பன்னாட்டு வானூர்தி நிலையம் சுமார் 26 கி.மீட்டர் தொலைவிலும் உள்ளது.
குறிப்புகள்
பகுப்பு:கேரள அணைகள் பகுப்பு:Coordinates on Wikidata பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
முதலாம் யசீத்
முதலாம் யசீத் (Yazid I, அரபி: يزيد بن معاوية بن أبي سفيان), முதலாம் முஆவியாவின் மகனும், உமைய்யா கலீபகத்தின் இரண்டாவது கலீபாவும் ஆவார். யூலை 23, 645 இல் பிறந்தார். தாயார் பெயர் மைசூன். இவர் தனது தந்தையின் மரணத்திற்குப் பின் 680ல் அடுத்த கலீபாவாகத் தன்னை பிரகடனப்படுத்திக் கொண்டார். இவரின் தலைமையை ஏற்க மறுத்த கலீபா அலீயின் மகனும், முகம்மது நபியின் பேரனுமாகிய உசேனை கொலை செய்ய உத்திரவிட்டார். இதன்படி கர்பலா என்ற இடத்தில் நடைபெற்ற போரில் உசேன் கொல்லப்பட்டார். இசுலாத்தின் சன்னி மற்றும் சியா பிரிவின் காரணிகளில் இந்தப் போர் ஒரு முக்கியமான அம்சம் ஆகும். மொத்தம் மூன்று ஆண்டுகள் மட்டுமே ஆட்சி செய்த யாசித், 683ல் இறந்தார். இறக்கும் பொழுது யாசித்தின் வயது 38 மட்டுமே.
யாசித்தின் ஆட்சியில் இசுலாமியப் படைகளுக்கு பல பின்னடைவுகள் ஏற்பட்டன. பெர்பர்கள் எனப்படும் பழங்குடி சேனைகளிடம், வட ஆப்பிரிக்கப் பகுதிகளை இவரது ராணுவம் இழந்தது. இதன் மூலம் மத்திய தரைகடல் பகுதில் நிலவி வந்த இசுலாமிய மேலாதிக்கத் தனமும் கட்டுப்படுத்தப் பட்டது. தன்னை எதிர்த்த அப்துல்லா இப்னு சுபைர் என்பவரைச் சிறை பிடிக்க இவர் மேற்கொண்ட நடவடிக்கையின் போது புனித காபா சிறிது சேதமடைந்தது. இது போன்ற நடவடிக்கைகள் காரணமாக இவர் இசுலாமியர்களின் பரவலான விமர்சனத்துக்கு உள்ளாகினார்.
இவரின் மறைவுக்குப் பின்பு, இவரது மகன் இரண்டாம் முஆவியா அடுத்த கலீபாவாக ஆட்சி பொறுப்பேற்றார்.
பகுப்பு:உமய்யா கலீபாக்கள் பகுப்பு:647 பிறப்புகள் பகுப்பு:683 இறப்புகள்
ஹேம் சிங் பதானா
ஹேம் சிங் பதானா (Hem Singh Bhadana) என்பவர் இந்திய அரசியல்வாதி ஆவார். இவர் சுயேட்சை வேட்பாளராக இராசத்தான் மாநிலத்தின் தனகாசி சட்டப் பேரவைத் தொகுதியிலிருந்து இராசத்தான் மாநில சட்டப்பேரவைக்குத் தேர்ந்தெடுக்கப்பட்டுள்ளார். பாரதிய ஜனதா கட்சியைச் சேர்ந்த இவர் தற்போது ராசத்தான் மாநில உணவுத் துறை அமைச்சராக பதவி வகிக்கிறார்.
மேற்கோள்கள்
பகுப்பு:ராஜஸ்தான் அரசியல்வாதிகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கல்லடி (மட்டக்களப்பு)
கல்லடி (Kallady) இலங்கையின் கிழக்கு மாகாணத்தில், மட்டக்களப்பின் நகரிலிருந்து கல்முனை-மட்டக்களப்பு பிரதான வீதியில் சுமார் 2 கிமீ தூரத்தில் அமைந்துள்ள கிராமம் ஆகும். இலங்கையின் மிகவும் நீளமான ஒல்லாந்தர் காலத்துப் புகழ் பெற்ற பாலம் இங்கு காணப்படுகின்றது. இராமகிருஷ்ண மிஷனின் ஆன்மீகச் சூழலும்,  சுவாமி விபுலானந்தரின் இலட்சியத்தில் உருவான சிவாநந்த வித்தியாலயமும் கல்லடி எனும் மகத்தான கிராமத்தின் பெயரைப் பாரெல்லாம் பரவச்செய்துள்ளன. 2004 ஆழிப்பேரலையின் போது இப்பாலம் வெகுவாக பாதிக்கப்பட்டதால் தற்போது புதிதாக ஒரு பாலம் சுனாமி நிவாரண நிதியின் மூலம் புனரமைக்கப்படுகின்றது. சுவாமி விபுலாநந்தரின் சமாதியும் இங்கு உள்ளது.
கல்லடியின் கிழக்கே இந்தியப் பெருங்கடலின் ஓரமாக இலங்கையின் பிரசித்தி பெற்ற ஈழத்து திருச்செந்தூர் முருகன் ஆலயம் காணப்படுகின்றது. புகழ்பெற்ற சிவானந்தா வித்தியாலயம், இராமகிருட்டிண மிஷன் ஆகியவை இப்பிரதேசத்தின் பெருமைக்குரிய சொத்துக்கள் ஆகும். அத்துடன் கிழக்கு மாகாண உள்ளூராட்சி பிரதான அலுவலகம், இலங்கை மின்சார சபை பிரதான காரியாலயம், கட்டிடங்கள் திணைக்களம் போன்ற அரச திணைக்களங்கள் இங்கு காணப்படுகின்றன.
கல்லடியின் கடற்கரை மட்டக்களப்பு மக்களின் பொழுதுபோக்கு இடங்களில் முதன்மை பெறுகின்றது.
வெளி இணைப்புகள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும் பகுப்பு:மட்டக்களப்பு மாவட்டம்
முடத்திருமாறன்
"மலையத்வஜ பாண்டியன்", மகா பாரதப்போரில், பாண்டவர்களுக்கு ஆதரவாக போரிட்டு அஸ்வத்தமனால் கொல்லப்பட்டார். பின்னர் அவர் மகள் தடாதகை, இன்று மதுரையில் வணங்கும் தெய்வமாக இருக்கும் மீனாட்சி சக்தியின் வடிவமாக ஆட்சி செய்தாள்.
முடத்திருமாறன் என்னும் முற்காலப் பாண்டியன் இரண்டாம் கடற்கோளுக்கு முன் வாழ்ந்தவன். இவன் கபாடபுரத்தைத் தலைநகராகக் கொண்டு ஆண்டவன். கடற்கோளுக்குப் பின் தமிழகத்தின் வடக்கே சென்று மணலூர் என்னும் இடத்தில் தங்கி பின்னர் மதுரையைத் தலைநகராகக் கொண்டு ஆண்டவன். இம்மன்னனனின் தமிழ்ப்பாடல்கள் இரண்டு சங்க இலக்கியமாகிய நற்றிணையில் உள்ளன. ஆட்சியாண்டுகள் துல்லியமாய்த் தெரியவில்லை, வேறு உறுதிக்கோள்களும் செய்திகளும் கிடைக்கவில்லை.
இவனது பாடல்கள் சொல்லும் செய்தி
நற்றிணை 105
இவன் இந்தப் பாடலில் குட்டுவன் என்னும் சேர மன்னனின் குடவரையைக் குறிப்பிடுகிறான்.
குட்டுவன் குடவரை
குட்டுவன் குடவரைச் சுனையில் பூத்த குவளைப் பூவைச் சூடித் தலைவியின் கூந்தல் மணக்குமாம். குடமலை என்றால் மேலைமலைத்தொடர். குடவரை என்றால் கொல்லிமலை.
பொருள் தேடப் பிரிந்து சென்ற தலைவன் பாலைநிலத்து இடைவழியில் தன் காதலி தன் பிரிவால் படும் முன்பத்தை எண்ணுகிறான். கலங்குகிறான்.
அவன் சென்ற பாலைவழி
இலவமரத்து முள்ளைப் பற்றி ஏறிய கொடி, உலர்ந்து போனதை, கொடிய காற்று வீசி அதிரச் செய்யுமாம். அந்த வழி மூங்கில் காடுகள் நிறைந்ததாம். விரைந்து நடக்கும் யானைக் கூட்டமே இந்த வழியில் நடக்கும்போது துன்புறுமாம். நீரோ, நிழலோ இல்லையாம். (இப்படிப்பட்ட வழியில் இன்னலுறும்போது தலைவன் தன் தலைவியை நினைக்கிறான்)
நற்றிணை 228
தலைவிக்காகக் காத்திருக்கும் தலைவன் காதில் விழுமாறு தோழி தலைவியிடம் சொல்கிறாள். அவன் தன் இன்பத்தை மட்டுமே நினைக்கிறான். நம்மீது அவனுக்கு அருள் இல்லை. இருந்தால் அவன் நம்மைத் துன்புறச் செய்வானா?
அவன் வரும் வழியில் உள்ள இடையூறுகளை நினைக்கும்போது நமக்குத் துன்பம். மழை கொட்டித் தீர்த்த நள்ளிரவில் வருகிறான். கண்ணே தூர்ந்துபோகும் நள்ளிருளில் வருகிறான்.
கானவன் எய்த அம்பு பட்டு வெறிகோண்ட யானை எழுப்பும் ஒலி காதில் விழாதபடி அருவி ஒலிக்கும் நாட்டை உடையவன் அவன். (நம் சொல் அவன் காதில் விழுமா? என்பது தோழி சொல்லும் உள்ளுறை|உட்கருத்து).
பகுப்பு:சங்ககாலப் பாண்டியர் பகுப்பு:கடைச்சங்கம் பகுப்பு:பாண்டியர் பகுப்பு:இந்திய அரசர்கள்
வாழ்குடி விசுவநாதர் கோயில்
வாழ்குடி விசுவநாதர் கோயில் நாகப்பட்டினம் மாவட்டத்தில் உள்ள தேவார வைப்புத்தலமாகும்.
அமைவிடம்
இவ்வூரை வாக்குடி என்றும் அழைக்கின்றனர். திருவாரூர்-மயிலாடுதுறை சாலையில் கங்களாஞ்சேரியை அடுத்து நாகூர் சாலையில் விற்குடி ரயிசில்வே கேட்டினை அடுத்து கல்யாண இருப்பு என்னுமிடத்தில திருப்பயத்தங்குடி, திருமருகல் சாலையில் வாக்குடி உள்ளது.
இறைவன்,இறைவி
இக்கோயிலில் உள்ள இறைவன் விசுவநாதர் ஆவார். இறைவி விசாலாட்சி ஆவார்.
பிற சன்னதிகள்
திருச்சுற்றில் விநாயகர், சுப்பிரமணியர், நவக்கிரகங்கள், பைரவர், சூரியன், சனீசுவரர் சன்னதிகள் உள்ளன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
மார்சால் அய்யூப் (துடுப்பாட்டக்காரர்)
மார்சால் அய்யூப் (Marshal Ayub), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
Marshal Ayub
குர்கான் மாகாணம்
குர்கான் மாகாணம் (Kurgan Oblast, (Курга́нская о́бласть, குர்கான்ஸ்கயா ஓபிலாஸ்த்) என்பது உருசியாவின் நடுவண் அலகு ஆகும். இதன் நிர்வாக மையம் குர்கன் நகரம் ஆகும். சூன் 2014 ல், மக்களில் 874,100 இருக்கலாம் என்று மதிப்பிடப்பட்டுள்ளது. 2010 மக்கள் கணக்கெடுப்பின்படி இதன் மக்கள் தொகை 910,807 இருந்தது.
நிலவியல்
குர்கான் மாகாண்ம் தெற்கு உருசியாவில் அமைந்துள்ளது. இது யூரல் கூட்டமைப்பு மாவட்டத்தைச் சேர்ந்தது. இது தன் எல்லைகளை மேற்கில் செல்யபின்ஸ்க் ஒப்லாஸ்து, வடமேற்கில் சுவெட்லோஸ்க் ஒப்லாஸ்து, வட-கிழக்கில் தியூமென் ஒப்லாஸ்து, தெற்கில் கசக்ஸ்தான் ஆகியவற்றுடன் பகிர்ந்து கொள்கிறது.
காலநிலை
இந்த ஒப்லாஸ்து நீண்ட குளிர் காலம் மற்றும் வழக்கமான வறட்சி கொண்ட சூடான கோடை போன்ற கடுமையான தட்பவெப்பநிலை கொண்டது. இதன் சராசரி சனவரி வெப்பநிலை -18 டிகிரி செல்சியஸ் (0 ° பாரன்கீட்) இப்பகுதியின் வெப்பமான மாதமான சூலை மாதத்தின் சராசரி வெப்பநிலை (ஜூலை)  +19 டிகிரி செல்சியஸ் (66 டிகிரி பாரன்கீட்) ஆகும். ஆண்டு சராசரி மழைபொழிவு 400 மில்லி மீட்டர் (16) ஆகும்.
பொருளாதாரம்
குர்கன் ஒப்லாஸ்து, பிரதேசத்தின் எல்லைப் பகுதியில் எண்ணெய், எரிவாயு உள்ள மாவட்டங்கள் தியூமென் ஒப்லாஸ்து பகுதியில் அமைந்துள்ளது. மேலும் இதேபோன்று தோம்ஸ்க் ஒப்லாஸ்துக்கு அருகில் உள்ள மாவட்டங்களின் எல்லைப் பகுதிகளில் உள்ள எண்ணெய் வயல்களில் இருந்து  பெரிய எண்ணெய் மற்றும் எரிவாயு குழாய்கள் இதன் எல்லைப் பகுதிகள்  வழியாக,  உரால் மற்றும் சைபீரிய எண்ணெய் சுத்திகரிப்பு நிலையங்களை நோக்கி செல்கின்றன. இதன் முதன்மை தொழில்துறை மையங்களாக குர்கன், மற்றும் சர்டிரின்ஸ்க் ஆகும். இந்த ஒப்ளாஸ்து பெரிய அளவில் பொருளாதார கனிம வளங்கள் கொண்டதாக இல்லை; எனவே வேளாண் பொருட்கள் அடிப்படையிலான துணைத் தொழில்களான  தயாரிப்புகளை சிப்பமிடுதல் போன்றவை உள்ளன. உணவு துறை இங்கு நன்கு வளர்ந்த துறையாக உள்ளது. இங்கே இறைச்சி பதப்படுத்துதல்,  மாவு ஆலைகள், பால்மா தொழிற்சாலைகள் போன்றவை உள்ளன. இரண்டாம் உலகப் போரின் 1941-1942 காலகட்டத்தில் போது நவீன பெரிய அளவிலான தொழிற்சாலைகள் இப்பிராந்தியத்தில் உருவாகத்துவங்கின. நாட்டின் மேற்கு பகுதிகளில் இருந்து பதினாறு நிறுவனங்கள் இங்கே இடம் பெயர்ந்தன.
மக்கள் வகைப்பாடு
மக்கள் தொகை: 910,807 ( 2010 கணக்கெடுப்பு ); 1,019,532 ( 2002 மக்கள் தொகை கணக்கெடுப்பு );  1,104,872 ( 1989 மக்கள் தொகை கணக்கெடுப்பு .) ரஷ்யர்களே இப்பிராந்தியத்தின் மிகப்பெரிய இனக்குழுவினர் (823,7222) ஆவர்,  மக்கள் தொகையில் 92.5% உள்ளனர். ஒப்ளாஸ்து பகுதியில் உள்ள மற்ற முக்கிய இன குழுக்கள் தாதர்கள் (17,017)  1.9%, பாஷ்கிர்கள் (12,257)  1.4%, கசக்குகள் (11,939) 1.3%, உக்ரைனியர் (7,080) at 0.8%. பிற இனக்குழுவினர் 2.1%. 20.017 மக்கள் நிர்வாக தரவுத்தளங்கள் தங்கள் இனம் குறித்து அறிவிக்க வில்லை.
சமயம்
2012 ஆண்டின் உத்தியோகபூர்வ கணக்கெடுப்பு படி குர்கான் ஒப்லாஸ்து மக்கள் தொகையில் 28.4% பேர் உருசிய மரபுவழித் திருச்சபையை பின்பற்றுகின்றனர், 6% பொதுவான கிருத்துவர், 2% இஸ்லாமியர் , 1% பின்பற்றுவது ஸ்லாவிக் நாட்டுப்பற மதம்,  0.4%  இந்து மதத்தினர்,  36% மக்கள் ஆன்மீக,  மத நாட்டமற்றவர்கள். 14% நாத்திகர், மற்றும் 12.2% மற்ற மதங்களைச் சேர்ந்தவர்களாகவோ அல்லது மதம் பற்றிய கேள்விக்கு பதிலலளிக்காதவர்கள் ஆவர்.
மேற்கோள்கள்
பகுப்பு:உருசியாவின் மாகாணங்கள் பகுப்பு:ஆசிய மாதக் கட்டுரைகள் நவம்பர் 2015
தெலுங்கு சமசுக்ருதிக்கா நிகேதனம்
தெலுங்கு சமசுக்ருதிக்கா நிகேதனம் (Telugu Samskruthika Niketanam) இந்தியாவின் ஆந்திரப் பிரதேச மாநிலத்தில் உள்ள விசாகப்பட்டினம் நகரத்தில் அமைந்துள்ளது. உலக தெலுங்கு அருங்காட்சியகம் என்றும் இது அழைக்கப்படுகிறது.
நோக்கம்
சாதவாகன வம்சத்தில் தொடங்கி நவீன காலம் வரையான தெலுங்கு வரலாறு மற்றும் கலாச்சாரத்தை காண்பிப்பதே இந்த அருங்காட்சியகத்தின் முக்கிய நோக்கமாகும். கலைகள், நாட்டுப்புற கலைகள், சிறந்த கவிஞர்கள், மொழி, இலக்கியம் மற்றும் தெலுங்கு சமுதாயத்தில் உள்ள சிறந்த ஆளுமைகளின் வரலாறு பற்றிய 42 அத்தியாயங்கள் இங்கு உள்ளன.
படக்காட்சியகம்
== புற இணை9ப்புக்கள் =
மேற்கோள்கள்
பகுப்பு:அருங்காட்சியகங்கள் பகுப்பு:விசாகப்பட்டினம் மாவட்டம் பகுப்பு:இந்திய அருங்காட்சியகங்கள்
எட்டுக்கோடு
எட்டுக்கோடு சிறுவர்களால் விளையாடப்படுகிறது. விசேடமாகச் சிறுமிகளே பெரும்பாலும் விளையாடுவது வழக்கம். இது பொதுவாக வெளியிலேயே விளையாடப்படுவதாயினும், இட வசதி இருந்தால், உள்ளக விளையாட்டாகவும் விளையாடப்படலாம். இந்த விளையாட்டை விளையாடுபவர்களுடைய எண்ணிக்கைக்கு வரையறை இல்லை. பங்கேற்பவர்கள் ஒவ்வொருவரும் தனித்தனிப் போட்டியாளராகவே பங்குபற்றுவது வழக்கம்.
தேவையானவை
thumb|150px|right|எட்டுக்கோடு விளையாடுவதற்கான கட்டம்
இதை விளையாடுவதற்கான களத்தில் 8 கட்டங்கள் அமையக்கூடியவாறு கோடுகள் வரையப்பட்டிருக்கும். (அருகிலுள்ள படத்தைப் பார்க்கவும்) கட்டங்களின் அளவு ஒரு கட்டத்திலிருந்து இன்னொரு கட்டத்துக்குக் கெந்திப் பாய்வதற்கு (ஒற்றைக் காலில் பாய்தல்) வசதியாக அமைந்திருக்கும்.
இவ் விளையாட்டுக்கு அண்ணளவாக ஒரு அங்குல விட்டமுள்ள சிறிய, தடிப்புக் குறைந்த மட்பாண்டத் துண்டொன்று பயன்படுகின்றது. இதைச் "சில்லி" என்று அழைப்பார்கள்.
இது பல மட்டங்களாக விளையாடப்படுகிறது.
எட்டுச் சதுரங்கள் கொண்ட இப்பெட்டியில் இடது பக்கம் நான்கு பெட்டிகளும், வலது பக்கம் நான்கு பெட்டிகளும் இருக்கும். விளையாட்டை இடது பக்கம் இருந்தே தொடங்க வேண்டும். இடது பக்கமாகப் போகும் போது ஐந்தாவது பெட்டி அதாவது வலது பக்கத்தின் மேற்பெட்டி வீடு. இங்கு காலாறி ஓய்வெடுக்கலாம்.
முதல் கட்டம்
சிப்பியை இடது பக்க முதற் பெட்டியில் போட வேண்டும். போடும் போது சிப்பி கண்டிப்பாகப் பெட்டிக்குள் விழ வேண்டும். கோடுகளில் வீழ்ந்து விடக் கூடாது.
இதே முறையில் இரண்டாவது, மூன்றாவது, நான்காவது, ஆறாவது, ஏழாவது, எட்டாவது பெட்டிகளுக்குள் சிப்பியைப் போட்டு இதே ஒழுங்கில் சென்று மிதித்து, எடுத்துக் கொண்டு வெளியில் போக வேண்டும். ஆறாவது, ஏழாவது, எட்டாவது பெட்டிகளுக்குள் சிப்பியைப் போடும் போது இடது பக்க மூலையில் நின்றே போட வேண்டும்.
எட்டுப் பெட்டிகளும் விளையாடி முடிந்தால் அடுத்த கட்டம்
இப்போது சிப்பியை முதற் போலவே போட்டு, ஒற்றைக்காலால் கெந்தி மிதிக்க வேண்டும். ஒரு கெந்தலிலேயே மிதித்து விட வேண்டும். மிதித்த சிப்பியை குனிந்து கையால் எடுத்து, தூக்கி வைத்திருக்கும் கால் பாதத்தில் விரல்களின் மேல் வைத்துக் கொண்டு கெந்த வேண்டும். கெந்தும் போது சிப்பி கீழே வீழ்ந்து விடக் கூடாது. எட்டாவது பெட்டிக்கு வந்ததும் சிப்பியை பெட்டிக்கு வெளியில் போட்டு விட்டு கெந்தி அதை மிதிக்க வேண்டும்.
மூன்றாவது கட்டம்
சிப்பியை தலையில் வைத்துக் கொண்டு கண்களை மூடிக் கொண்டு பெட்டிகளில் நடக்க வேண்டும். ஒற்றைக்கால் முதற்பெட்டியிலும் மற்றையகால் இரண்டாவது பெட்டியிலும்.. என்று வைத்து நடக்க வேண்டும். முகம் மெதுவாக மேலே தூக்கப் பட்டிருக்க வேண்டும். நடக்கும் போது "சரியோ? சரியோ?" என்று கேட்க வேண்டும். கால் விரல்கள் கோடுகளில் பட்டு விடக் கூடாது. பட்டுவிட்டால் "பிழை" என்பார்கள். 5வது பெட்டியில் இரண்டு கால்களையும் வைத்து நின்று கண்களைத் திறந்து பார்த்து விட்டு மீண்டும் ஆறாவது ஏழாவது பெட்டிகளைக் கடந்து எட்டாவது பெட்டிக்கு வந்ததும் தலையில் உள்ள சிப்பியை கண்களை மூடிய படி நின்று வெளியில் வீழ்த்தி விட்டு கண்களைத் திறக்க வேண்டும். பின் கெந்தி மிதிக்க வேண்டும்.
நான்காவது கட்டம்
சரியாகச் சிப்பியில் மிதித்து விட்டால், சிப்பியை கையில் எடுத்து எட்டுக்கோட்டுக்கு புறமுதுகு காட்டி நின்று கொண்டு, சிப்பியை தலைக்கு மேலால் எட்டுக்கோட்டுக்குள் எறிய வேண்டும். சிப்பி கோடுகளிலோ, வெளியிலோ, ஐந்தாவது பெட்டிக்குள்ளோ விழக் கூடாது.
மூன்று சந்தர்ப்பங்கள் உங்களுக்குத் தரப்படும். சிப்பி எந்தப் பெட்டிக்குள் விழுகிறதோ அந்தப் பெட்டி உங்களுக்குச் சொந்தம். அது உங்கள் பழம். நீங்கள் அதற்குள் காலாறிப் போகலாம். மற்றவர்கள் அதைக் கடந்துதான் போகலாம். அவர்கள் அதற்குள் கால் வைக்க முடியாது.
அடுத்த பழத்துக்கு மீண்டும் முதலிலிருந்து விளையாட வேண்டும்
இரண்டு பேருக்கு அடுத்தடுத்த பெட்டிகளில் பழம் வந்து விட்டால் மற்றவர்கள் எப்படியாவது பாய்ந்து இரண்டு பெட்டிகளையும் கடக்க வேண்டும். யார் கூடிய பழங்கள் எடுக்கிறாரோ அவர் வென்றவர் ஆகிறார்.
பகுப்பு:வெளியக தமிழர் விளையாட்டுக்கள் பகுப்பு:தமிழர் விளையாட்டுகள்
ஐ லவ் யூ டா
ஐ லவ் யூ டா (I Love You Da) 2002 இல் வெளிவந்த தமிழ்த் திரைப்படமாகும். ராஜு சுந்தரம் நடித்த இப்படத்தை சி. ராஜதுரை இயக்கினார்.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:பரத்வாஜ் இசையமைத்த திரைப்படங்கள் பகுப்பு:ரகுவரன் நடித்த திரைப்படங்கள்
சித்ராங்கதா சிங்
சித்ராங்கதா சிங் (பிறப்பு 30 ஆகஸ்ட் 1976) ஒரு இந்திய நடிகர். முதன்மையாக இந்தி திரைப்படங்களில் நடிப்பவர். யே சாலி ஜிந்தகி, ஹஜாரான் குவாஷிஹீன் ஐசி , தேசீ பாய்ஸ் , இன்கார் , ஐ, மீ அர் மெயின் மற்றும் பஜார் போன்ற படங்களில் அவர் நடித்துள்ளார்.
ஆரம்ப வாழ்க்கை மற்றும் கல்வி
சித்ரங்காதா சிங் ஜோத்பூர், ராஜஸ்தானில் பிறந்தார். கோட்டா, ராஜஸ்தான் மற்றும் உத்திரபிரதேசத்தில் பரேலி மற்றும் மீரட் ஆகிய இடங்களிலும் வளர்ந்தார். இவரது தந்தை முன்னாள் இந்திய இராணுவ அதிகாரி நிரஞ்சன் சிங், பணி காரணமாக பல இடங்களில் மாறுதல் பெற்று கடைசியாக மீரட்டில் பணியாற்றி ஓய்வு பெற்றார். அவரது சகோதரர் திக்விஜய் சிங் சாஹால் ஒரு குழிப்பந்தாட்டக்காரர். சோபியா பெண்கள் பள்ளி, மீரட்டில் கல்வி பயின்ற பிறகு, அவர் புது தில்லி லேடி இர்வின் கல்லூரியில் இருந்து மனையியல் (உணவு மற்றும் ஊட்டச்சத்து) துறையில் பட்டம் பெற்றார்.
தொடக்கம் மற்றும் விடுமுறை (2003 முதல் 2010 வரை)
திரைப்பட துறையில் நுழைவதற்கு முன்பாக மாதிரியாக தனது தொழில் வாழ்க்கையைத் தொடங்கினார். அவரது கல்லூரிக் கல்வி முடிந்தபின், ஐசிஐசிஐ வங்கி மற்றும் அலுக்காஸ் நகைக்கடை போன்ற நிறுவனங்களுக்கு விளம்பர மாதிரியாகப் பணி செய்யத் தொடங்கினார்.
குல்ஸர் மூலம் சன்செட் பாயின்ட் என்ற இசை காணொளியில் நடித்த பிறகு அவர் மக்களின் கவனத்தை ஈர்த்தார்.
பாடகர் அபிஜித் பட்டாச்சார்யாவின் இசை காணொளியில் தொடர்ந்து தோன்றினார். அதன்பிறகு, 2003 ஆம் ஆண்டில் சுதாகர் மிஸ்ராவின், ஹஜாரான் குவாஷிஹேன் ஐஸி படத்தின் மூலம் திரையுலக்கு அறிமுகமானார். அவரின் நடிப்பு மற்றும் கதாபாத்திரம் மிகவும் பாராட்டப்பட்டது. வாஷிங்டன் போஸ்ட்டின் விமர்சனத்தில் அவருடைய ஆழமான கண்ணியத்தை பாராட்டினர். பிறகு சித்ரங்காதா 2005 திரைப்படமான கல்: நேற்று மற்றும் நாளை என்ற படத்தில் தோன்றினார்.
2005 முதல் 2008 வரை அவர் நடிப்பதில் இருந்து ஓய்வு எடுத்துக்கொண்டார். 2008 இல் இயக்குனர் ஓனரின் காதல்-நகைச்சுவை திரைப்படமான, சாரி பாய்! படத்தில் சஞ்சய் சூரியுடன் நடித்தார். மும்பை பயங்கரவாத தாக்குதல்களின் வார இறுதியில் அதன் வெளியீடு வர்தக ரீதியாக தோல்வியை ஏற்படுத்தியது.
வர்த்தக சினிமா (2011-தற்போது வரை)
வலது|thumb|250x250px| [[ஜான் ஆபிரகாம் (நடிகர்)|ஜான் ஆபிரகாம், தீபிகா படுகோனே , சித்ரங்காதா சிங் மற்றும் அக்ஷய் குமார் ஆகியோர் தங்களது தேசி பாய்ஸ் விளம்பரங்களில், 2011 ]]
இவர் ரோஹித் தவானின் தேசி பாய்ஸில் நடித்தார், அங்கு அவர் அக்ஷய் குமாருடன் ஒரு பொருளியல் ஆசிரியராக நடித்தார். தேசீ பாய்ஸ் திரைப்படத்தில் ஜோன் ஆபிரகாமும் தீபிகா படுகோனும் நடித்தார். சுதிர் மிஸ்ராவின் யே சாலி ஜிந்தகி (2011) படத்தில், பணம் மற்றும் புகழ் பெற்ற பாடகராவதற்கு தில்லியிலிருந்து மும்பை செல்லும் பெண்ணாக நடித்திருந்தார்.
தனிப்பட்ட வாழ்க்கை
சித்ரங்காதா சிங் குழிப்பந்தாட்டக்காரர் ஜோதி ராந்தாவை திருமணம் செய்து கொண்டார். சித்ரங்காதாவும் அவரது கணவரும் 2013 ஆம் ஆண்டில் பிரிந்து பின்னர் ஏப்ரல் 2014 இல் முறையாக விவாகரத்து பெற்றனர். தம்பதியருக்கு ஜோராவார் என்ற மகன் உண்டு. அவர்களது மகன் சித்ரங்காதாவுடன் வளர்கிறார். thumb|2018 பத்திரிக்கையாளர் சந்திப்பில் சித்ராங்கதா சிங்
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1976 பிறப்புகள்
மேலகிருஷ்ணன்புதூர் ஊராட்சி
மேலகிருஷ்ணன்புதூர் ஊராட்சி (Melakrishnanputhoor Gram Panchayat), தமிழ்நாட்டின் கன்னியாகுமரி மாவட்டத்தில் உள்ள இராஜாக்கமங்கலம் வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1891 ஆகும். இவர்களில் பெண்கள் 951 பேரும் ஆண்கள் 940 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிவசாகர் சட்டமன்றத் தொகுதி
சிவசாகர் சட்டமன்றத் தொகுதி (Sibsagar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
பதின்மை வரி விதி
பதின்மை வரி விதி (tithe; பண்டைய ஆங்கிலம்: teogoþa "tenth") என்பது ஒருவரின் வருமானத்தில் பத்தில் ஒரு பங்கை காணிக்கையாக அல்லது வரியாக தங்களின் மதம் சார்ந்த ஆலயத்திற்கு செலுத்துவதாகும். இதனை பதின்மை, பதின்கூற்று வரி, பதின்மைப் பண்ட வரி, கோவிலக மகன்மை, பத்தில் ஒன்று பதின்மை வரி விதி என்றும் அழைக்கப்படுகிறது. இன்றைய சூழலில் தசம பாகம் கொடுப்பது தன்னார்வத்துடன் பணமாகவோ, காசோலையாகவோ அல்லது பொருட்களாகவோ செலுத்துகின்றனர். ஆனால் வரலாற்றின் துவக்கத்தில் பார்த்தால் தசம பாகம் கொடுப்பது ஒரு பிரத்தியேக வகை சார்ந்த விவசாயத்தின் நில ஆண்டு பலனாக மட்டுமே படைத்துள்ளனர்.
கிறித்தவத்தில்
பரிசுத்த வேதாகமத்தில் உள்ள பழைய ஏற்பாடு புத்தகத்தில் தசமபாகத்தைப் பற்றிக் கூறினாலும், புதிய ஏற்பாடு புத்தகத்தில் தசமபாகத்தைப்பற்றி, ஒருவர் சுயவிருப்பத்தின்படி கொடுத்து ஆலயத்தை ஆதரித்து வழிநடத்தலாம் என்று கூறுகிறது.
நான் வந்திருக்கும் போது பணஞ்சேர்க்குதல் இராதபடிக்கு, உங்களில் அவனவன் வாரத்தின் முதல்நாள்தோறும், தன்தன் வரவுக்குத் தக்கதாக எதையாகிலும் தன்னிடத்திலே சேர்த்து வைக்கக்கடவன். |1|கொரிந்தியர்|16:2|
அவனவன்விசனமாயுமல்ல, கட்டாயமாயுமல்ல, தன்மனதில் நியமித்தபடியேகொடுக்கக்கடவன்; உற்சாகமாய்க்க கொடுக்கிறவனிடத்தில் தேவன் பிரியமாயிருக்கிறார். |2|கொரிந்தியர்|9:7|
வெளி இணைப்புகள்
பகுப்பு:கிறிஸ்தவம்
கனிகா (நடிகை)
திவ்யா வெங்கடசுப்பிரமணியம் என்ற இயற்பெயரைக் கொண்ட கனிகா, ஓர் தமிழ்த் திரைப்பட நடிகையாவார். இவர் கன்னட, மலையாள, தெலுங்குத் திரைப்படங்களிலும் நடித்துள்ளார்.
பிள்ளைப் பருவம்
திவ்யா, இந்தியாவின் தமிழ்நாடு மாநிலத்திலுள்ள மதுரையில் பிறந்தவர், இவரின் பெற்றோர் இருவரும் பொறியாளர்கள். மதுரையிலிருந்த பிரபலமான பள்ளியொன்றில் படித்த திவ்யா, மாநில அளவிலான கல்விக்கான விருதினைப் பெற்றுள்ளார் பின்னர் இராஜஸ்தானில் உள்ள பிர்லா அறிவியல் மற்றும் தொழில்னுட்ப நிறுவனத்தில் (பிட்ஸ்) இயந்திரவியல் பயின்றார். சிறு வயதிலிருந்தே தன் பாடும் திறனை மேம்படுத்திக் கொண்ட திவ்யா, பல இசைப் போட்டிகளில் கலந்து கொண்டுள்ளார். சென்னையில் நடைபெற்ற மிஸ் சென்னை என்ற போட்டியே இவர் திரைத்துறைக்கு வரக் காரணமாக இருந்தது.
பின்குரலும் பாடுதலும்
இவரின் இனிய குரலும் சரியான தமிழ் உச்சரிப்பும் இவர் பின்னணிப் பாடகராக உதவின. திரைப்படங்களில் நடிக்கத் தொடங்கிய போதே, பின்குரலும் கொடுத்து வந்தார். இவர் நடித்த திரைப்படமான பைவ் சுடாரின் கருப்பாடலிலும் பாடினார். சச்சின் திரைப்படத்தில் ஜெனிலியாவுக்கும், அன்னியன் திரைப்படத்தில் சதாவுக்கும், சிவாஜி திரைப்படத்தில் சிரேயாவுக்கும் குரல் கொடுத்தார்..
விளம்பரங்கள்
கனிகா, நன்கறியப்பட்ட பல நிறுவனங்களின் பொருட்களை விளம்பரப்படுத்தியுள்ளார். குறிப்பிடத்தக்கவற்றுள் சில:
வெளியிணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:மதுரை மக்கள் பகுப்பு:இந்தியத் திரைப்பட நடிகைகள் பகுப்பு:மதுரைத் திரைப்பட நடிகைகள் பகுப்பு:மதுரை இசைக்கலைஞர்கள் பகுப்பு:தமிழ்நாட்டுப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள்
நாஞ்சில் நளினி
நாஞ்சில் நளினி (Nanjil Nalini; 1944-19 சனவரி 2020) என்பவர் இந்திய நடிகை ஆவார். இவர் முக்கியமாகத் தமிழ்த் திரைப்படங்கள் மற்றும் தொலைக்காட்சித் தொடர்களில் நடித்துள்ளார். இவர் 50 ஆண்டுகளுக்கும் மேலான திரைத்துறையில் நடித்து வருகின்றார். நளினி தனது 12ஆவது நாடகத்தில் குழந்தை கலைஞராகத் தொடங்கினார். பின்னர் 100க்கும் மேற்பட்ட படங்களில் நடித்துள்ளார். இவருக்கு 1978ஆம் ஆண்டு தமிழ்நாடு அரசு கலைமாமணி விருதினை வழங்கியது.
நளினி 2020 ஜனவரி 19 அன்று தனது 76 வயதில் சென்னையில் இறந்தார்.
பின்னணி
நாஞ்சில் நளினி கன்னியாகுமரி மாவட்டத்தில் உள்ள தக்கலையில் பிறந்தார். நடிப்பு மீதான ஆரம்ப நாட்டம் காரணமாகத் திருநெல்வேலி நகரத்திற்குச் சென்றார். இங்கு இவர் தனது 12 வயதில் ஒரு நாடகக் குழுவில் சேர்ந்தார். தனது முதல் நாடகமான “நால்வர்” என்னும் சமூக நாடகத்தில் நான்கு கதாநாயகர்களின் அம்மாவாக நடித்தவர். பின்னர் இவர் புகழ்பெற்ற தமிழ் நாடகக் கலைஞர்களான தி. க. சண்முகம் (டி.கே.எஸ்), எஸ்.எஸ்.ராஜேந்திரன், மேஜர் சுந்தர்ராஜன் மற்றும் 'வைர நாடக சபா' போன்ற நாடகக் குழுக்களில் நடித்தார்.
திரைப்படம் மற்றும் தொலைக்காட்சி
நாஞ்சில் நளினியின் நாடகத் திறமை காரணமாகச் சென்னையில் தமிழ் திரைத்துறையில் நடிக்க வழிவகுத்தது. இவர் 1968ஆம் ஆண்டு “அன்று கண்ட முகம்” என்னும் திரைப்படத்தின் மூலம் தமிழ் திரையுலகில் அறிமுகமானார். இத்திரைப்படத்தில் இரவிச்சந்திரன் கதாநாயகனான நடித்திருந்தார். 1968 சிவாஜி கணேசன் நடித்த எங்க ஊர் ராஜா திரைப்படத்தில் சிறிய வேடம் ஒன்றில் நடித்தார். மேலும், சிவாஜி கணேசன் நடித்த தங்கப் பதக்கம் (1974), அண்ணன் ஒரு கோயில் (1977) மற்றும் தீர்ப்பு (1982) உள்ளிட்ட திரைப்படங்களிலும் நடித்துள்ளார். 1970, 1980 மற்றும் 1990களின் சில பிரபல நடிகர்களின் படங்களில் நளினி நடித்தார். கமல்ஹாசனுடன் ஆடு புலி ஆட்டம் (1977), இரசினிகாந்த் நடித்த தர்ம யுத்தம் (1979) மற்றும் சத்யராஜ் நடித்த ரிக்சா மாமா (1992) திரைப்படங்களிலும் நடித்துள்ளார்.
ஜக்கம்மா, ராஜ நாகம், கல்யாணமாம் கல்யாணம் (1974), துணையிருப்பாள் மீனாட்சி, அத்தைமடி மெத்தையடி (1989), பூந்தளிர் (1979), ரோஜாவின் ராஜா (1976), சந்திப்பு (1983), அன்னை அபிராமி (1972), உங்களில் ஒருத்தி (1976), அதிர்ஷ்டக்காரன் (1978), வீட்டுக்கு வீடு வாசப்படி (1979), கற்பகம் வந்தாச்சு (1993) என்பன இவர் நடித்துள்ள சில திரைப்படங்களாகும்.
கலைத்துறையில் இவரது பங்களிப்புக்காக 1978இல் இவருக்குக் கலைமாமணி விருது வழங்கப்பட்டது. ஏவிஎம் விருது, அறிஞர் அண்ணா, கலைஞர் மற்றும் செல்வி ஜெயலலிதா விருதுகள் போன்ற பிற பிரபலமான தமிழ்த் திரைப்பட விருதுகளையும் பெற்றுள்ளார்.
பிற்காலத்தில், அழகி, வள்ளி, பைரவி ஆவிகளுக்குப் பிரியமானவள், மந்திரவாசல், சூலம், கிருஷ்ணதாசி, அச்சம் மடம் ஞானம் மற்றும் பிருந்தாவனம் போன்ற பல பிரபலமான தமிழ் தொலைக்காட்சி தொடர்களில் துணை நடிகையாக நடித்துள்ளார்.
பிற்கால வாழ்வு
நளினி சென்னை வேளச்சேரியில் வசித்து வந்தார். இவருக்கு செல்வம் என்ற மகனும் 2 பெண் குழந்தைகளும் உள்ளனர். தனது திரைப்பட வாழ்க்கையின் போது, நளினி தனது சொந்த நாடகக் குழுவை தனது மகள் பெயரில் 'ரேவதி ஃபைன் ஆர்ட்ஸ் ' என்ற பெயரில் தொடங்கி நடத்தினார். இந்த குழுவில் நளினியின் மகள் நாஞ்சில் ரேவதியும் இருந்தார். நாஞ்சில் நளினி உடல்நலக்குறைவு காரணமாக 76ஆவது வயதில், 2020 ஜனவரி 19 அன்று சென்னையில் இறந்தார்.
மேற்கோள்கள்
பகுப்பு:தமிழ்த் தொலைக்காட்சி நடிகைகள் பகுப்பு:1944 பிறப்புகள் பகுப்பு:2020 இறப்புகள் பகுப்பு:கன்னியாகுமரி மாவட்ட நபர்கள் பகுப்பு:தமிழ் நடிகைகள் பகுப்பு:இந்திய நடிகைகள்
வடிம்பலம்ப நின்ற பாண்டியன்
வடிம்பலம்ப நின்ற பாண்டியன் என்னும் அரசன் சங்ககாலத்துக்கு முன் ஆண்ட அரசன். இவனை நெடியோன் எனவும் அழைப்பர்.
பல்லாண்டுகளாக ஆண்டதால் இப்பெயர் பெற்றதாகக் கருதுகின்றனர். 24 ஆயிரம் ஆண்டு அரசு புரிந்தான் என இவன் ஆண்ட 24 ஆண்டுக்காலத்தினை தொல்காப்பியத்திற்கு உரை எழுதிய நச்சினார்க்கினியர் கூறியுள்ளார். கடற்கோளால் கொள்ளப்பட்ட குமரி நாட்டில் முந்நீர்க் கடல் தெய்வத்திற்கு இவன் விழா எடுத்ததாக அறியப்படுகின்றது.
மூன்று கடல்கள் கூடுமிடம் குமரி முனை. இன்றுள்ள குமரி முனைக்குத், தெற்கே பஃறுளி ஆறு என்று ஓர் ஆறு கடற்கோளுக்கு முன்னர் இருந்தது. இன்று ஓடும் பறளியாற்றின் தொடர்ச்சி ஆகலாம். இதன் கழிமுகத்தில் இவன் விழாக் கொண்டாடினான். அதனால் இந்த விழா முந்நீர் விழா எனப்பட்டது. காவிரியாற்றுக் கழிமுகத்தில் புகார் நகரத்தில் இந்திர விழா நடைபெற்றதைச் சிலப்பதிகாரம் குறிப்பிடுகிறது.
வடிம்பு, சொல்விளக்கம்
வடிம்பு என்பது உள்ளங்கால், உள்ளங்கை முதலானவற்றின் விளிம்பு. கை, கால் வடிம்புகளில் (விளிம்புகளில்) குவளைப் பூக்களை நிறுத்தி, மகளிர் பொய்தல் விளையாடினர். நெடுந்தொடர்க் குவளை வடிம்பு உற அடைச்சி மணல் கமழ் மனைதொறும் பொய்தல் அயர மதுரைரைக்காஞ்சி 588 கால் வடிம்பால் (விளிம்பால்) குதிரைகளைத் தட்டி ஓட்டிச் சவாரி செய்தனர். மா உடற்றிய வடிம்பு பதிற்றுப்பத்து 70, கடுமா கடைஇய விடுபரி வடிம்பு புறம் 378 எருமைக் கடாவைக் காளி கால் வடிம்பால் மிதித்தாள். ஏற்றருமை நெஞ்சம் வடிம்பின் இடந்தாள் கலித்தொகை 103-44 என வரும் சொல்லாட்சிகளால் வடிம்பு என்னும் சொல்லின் பொருளை உணரலாம்.
அடிக்குறிப்பு
பகுப்பு:பாண்டிய அரசர்கள் பகுப்பு:தலைச்சங்கம் பகுப்பு:குமரிக்கண்டம்
புன்னைநல்லூர்
புன்னைநல்லூர், இந்தியா-தமிழ்நாடு மாநிலம், தஞ்சாவூர் மாவட்டம், தஞ்சாவூர் வட்டத்தில் உள்ள கிராமம் ஆகும். இக்கிராமத்தில் புன்னைநல்லூர் மாரியம்மன் கோயில், புன்னைநல்லூர் கோதண்டராமர் கோயில் மற்றும் புன்னைநல்லூர் கைலாசநாதர் கோயில்கள் உள்ளது.
மக்கள் தொகை
2001 மக்கள் தொகை கணக்கெடுப்பின்படி, பின்னை நல்லூர் கிராமத்தின் மொத்த மக்கள் தொகை 5442 ஆகும். இதில் ஆண்கள் 2700, பெண்கள் 2742.பாலின விகிதம்  1016,கல்வியறிவு விகிதம்  80.98 ஆகும்.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பிர்கெட்
பிர்கெட் (Birchet, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1768 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிர்கெட் கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள்
கும்மாளம் (திரைப்படம்)
கும்மாளம் 2002 இல் வெளிவந்த தமிழ்த் திரைப்படமாகும். மிதுன் தேஜஸ்வி  நடித்த இப்படத்தை சுகி எஸ். மூர்த்தி இயக்கினார்.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
இரண்டாம் முஆவியா
இரண்டாம் முஆவியா (Muawiya II, அரபி:معاوية بن يزيد) முதலாம் யாசித்தின் மகனும் மூன்றாவது உமைய்யா கலீபாவும் ஆவார். தந்தையின் இறப்பிற்குப் பின் 683ல் ஆட்சியை பிடித்த இவர், மொத்தம் மூன்று மாதங்கள் நாற்பது நாட்கள் மட்டுமே ஆட்சி செய்தார். பொதுவாக இளகிய மனமும், அரசியல் ஆர்வமின்மையும் கொண்டவராக இவர் விளங்கினார். இவரின் தந்தை யாசித்தினால், அப்துல்லா இப்னு சுபைருக்கு எதிராக மெக்கா மற்றும் மதினா ஆகிய புனித நகரங்களில் மேற்கொள்ளப்பட்ட ராணுவ நடவடிக்கைகளை திரும்பப் பெற்றார். இந்த நடவடிக்கையின் மூலம் அந்த புனித நகரங்களை தான் அவமதிக்க விரும்பவில்லை என அறிவித்தார். மேலும் உசேனின் படுகொலை, புனித நகரங்களின் மீதான தாக்குதல் போன்ற தனது தந்தையின் நடவடிக்கைகளுக்காக மனம் வருந்தி 684ல் ஆட்சியை துறந்தார். இதன் பிறகு நாற்பது நாட்கள் கழித்து மரணமடைந்தார்.
முஆவியா தனது ஆட்சியில் கண்டிப்பாக இருக்க வேண்டியவை என கூறி அமல்படுத்திய மூன்று சட்டங்கள் மிகவும் முக்கியமானவை. அவை,
இந்த சட்டங்கள் இவரின் மறைவுக்குப் பின் திரும்பப் பெறப்பட்டது குறிப்பிடத்தக்கது.
பகுப்பு:உமய்யா கலீபாக்கள் பகுப்பு:661 பிறப்புகள் பகுப்பு:684 இறப்புகள்
திருக்காளத்திப் புராணம்
திருக்காளத்தி என்னும் ஊரில் குடிகொண்டுள்ள காளத்திநாதரைப் போற்றும் புராணங்கள் இரண்டு உள்ளன. ஒன்று தி௫க்கயிலாய பரம்பரை வேளாக்குறிச்சி ஆதீன சீடர் வீரை ஆனந்தக் கூத்தர் என்பவர் 16 ஆம் நூற்றாண்டில் திருக்காளத்திப் புராணம் என்னும் பெயரில் இயற்றியது. மற்றொன்று சிவப்பிரகாசரும் அவரது தம்பியும் சேர்ந்து 17 ஆம் நூற்றாண்டில் சீகாளத்தி புராணம் என்னும் பெயரில் இயற்றியது.
திருக்காளத்திப் புராணம்
இது பாயிரமும் 33 அத்தியாயங்களும் கொண்ட பெரிய நூல். இதில் கூறப்பட்டுள்ள கருத்துக்களில் சில:
பாடல்கள் - எடுத்துக்காட்டு
1 போற்றிப் பாடல் 2 நல்லொழுக்கம் கூறும் பாடல்
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:17 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
வடக்கு பிராபர்ன்ட்
வடக்கு பிராபர்ன்ட் (Noord-Brabant; ), பிராபர்ன்ட் எனவும் அழைக்கப்படுகிறது. இம் மாகாணத்திற்கு வடக்கே தென் ஒல்லாந்து மற்றும் கெல்டர்லேண்டு மாகாணம் அமைந்துள்ளது. கிழக்கே லிம்பர்க்கும், மேற்கே ஜீலேண்டும் மேலும் தெற்கே பெல்ஜியம் நாடும் அமைந்துள்ளது.
மேற்கோள்கள்
பகுப்பு:நெதர்லாந்தின் மாகாணங்கள்
சஞ்ஜாமுல் இசுலாம்
சஞ்ஜாமுல் இசுலாம் (Sanjamul Islam), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1990 பிறப்புகள் பகுப்பு:வாழும் நபர்கள்
முதலாம் மர்வான்
முதலாம் மர்வான் (Marwan I, அரபி:مروان بن الحكم) உமைய்யா கலீபகத்தின் நான்காவது கலீபா ஆவார். முன்னிருந்த இரண்டாம் முஆவியா, வாரிசுகள் இல்லாத நிலையில் ஆட்சி அதிகாரத்தை துறந்ததை அடுத்து இவர் நான்காவது கலீபாவாக தேர்ந்தெடுக்கப் பட்டார். இதன் மூலம் உமைய்யா வம்சத்தின் அபூ சுபியான் கிழையின் நேரடி ஆட்சி முடிந்து, அதே வம்சத்தின் ஃகாகம் கிழையின் ஆட்சி தொடங்கியது. இவரின் ஆட்சி காலம் உள்நாட்டு குழப்பங்கள் மிகுந்தாதாக இருந்தது. மேலும் அப்துல்லா இப்னு சுபைரின் ஆக்கிரமிப்புகளும் அதிக அளவில் இருந்தது.
பகுப்பு:உமய்யா கலீபாக்கள் பகுப்பு:685 இறப்புகள்
கேரளக் கட்டிடக்கலை
கேரளக் கட்டிடக்கலை என்பது இந்தியாவின் தென் மாநிலங்களிலொன்றான கேரளாவில் உருவாகி வளர்ந்த கட்டிடக்கலைப் பாணியாகும். இந்தியாவின் பெரும்பாலான கட்டிடக்கலைப் பாணிகளோடு ஒப்பிடும்போது கேரளக் கட்டிடக்கலை தனித்தன்மை வாய்ந்ததாகத் திகழ்கிறது. இப்பாணியில் மரம், ஓடு என்பவற்றின் தாராள உபயோகமும், கூரைக்கு முக்கியத்துவம் கொடுக்கும் இதன் வடிவமும், நேபாள, சீன மற்றும் பல்வேறு தென்கிழக்காசியக் கட்டிடக்கலைப் பாணிகளுக்கு நெருங்கியவையாகத் தெரிகின்றன.
பண்டைய தமிழ் அரசுகளிலொன்றான சேர நாடான இன்றைய கேரளம், மலைகள் முதலிய இயற்கை அரண்களினால் அயல் பிரதேசங்களிலிருந்து வேறாக்கப்பட்டிருப்பதன் காரணமாக, அவ்வாறான பிரதேசங்களின் கட்டிடக்கலைப் பாணிகளின் தாக்கம் குறைவாக இருந்ததால், கேரளம் தனித்துவமான பாணியொன்றை வளர்த்துக்கொள்ளக் கூடியதாக இருந்ததெனலாம். மர வளங்களைப் பெருமளவில் கொண்ட இந்த மாநிலத்தின் கட்டிடக்கலையில் மரத்தின் பெருமளவிலான பயன்பாடு இருந்தது விளங்கத் தக்கதே. கேரளக் கட்டிக் கலையின் முக்கியமான பகுதி அதன் கோயில் கட்டிடக் கலை ஆகும். அது தென்னிந்தியக் கோயில் கட்டிடக் கலையில் இருந்து வேறுபட்டு உள்ளது. திருவனந்தபுரம் பத்மநாபசாமி கோயில் போன்ற சில மட்டும் தென்னிந்தியக் கட்டிக் கலையைச் சார்ந்ததாக உள்ளன. கேரளத்தின் மற்ற கோயில்கள் அதன் தனித்தன்மை வாய்ந்த கட்டிடக் கலையைப் பிரதிபலிப்பவை. தமிழ்நாட்டுக் கட்டிடக் கலையில் கோயில்களுக்கு முக்கியமான பங்கு உண்டு. என்றாலும் தமிழ்நாட்டு வீடுகள் கோயில் கட்டிடக் கலையை அடிப்படையாகக் கொண்டவை அல்ல. ஆனால் கேரளத்தின் வீடுகள் கோயில் கட்டிடக் கலையை அடிப்படையாகக் கொண்டு உருவாக்கப்படுவை. கேரள வீட்டுக் கட்டிடக் கலையில் பிரபலமானது நாலுகெட்டு வீடு ஆகும்.
மேற்கோள்கள்
பகுப்பு:கேரளக் கட்டிடக்கலை பகுப்பு:கேரளக் கலைகள்
பீட்டர் சீமன்
பீட்டர் சீமன் (Pieter Zeeman, 25 மே 1865 – 9 அக்டோபர் 1943) ஒரு டச்சு இயற்பியலாளர். சீமன் விளைவிற்கு விளக்கத்தை அளித்ததற்காகவும் கண்டுபிடித்ததற்காகவும் என்ட்ரிக் லொரன்சுனுடன் இணைந்து 1902-ஆம் ஆண்டு இயற்பியலுக்கான நோபல் பரிசு இவருக்கு அளிக்கப்பட்டது.
பீட்டர் சீமன் நெதர்லாந்தின் சிறிய நகரமான சோனேமெயரில் பிறந்தார். தந்தை டச்சு சீர்திருத்த தேவாலயத்தின் மந்திரி ரெவ் கேதரினஸ் போராண்டினஸ், தாய், வில்லெமினா வோர்ஸ். பீட்டர் சிறு வயதிலேயே இயற்பியலில் ஆர்வம் காட்டினார். 1883 ஆம் ஆண்டில், அரோரா பொரியாலிஸ் நெதர்லாந்தில் தெரியும். ஜீரிக்ஸியில் உள்ள உயர்நிலைப் பள்ளியில் படிக்கும் மாணவரான சீமன், இந்த நிகழ்வின் வரைபடத்தையும் விளக்கத்தையும் உருவாக்கி அதை நேச்சரிடம் சமர்ப்பித்தார். அங்கு அது வெளியிடப்பட்டது. ஆசிரியர் "பேராசிரியர் சீமானை சோனேமெயரில் உள்ள அவரது ஆய்வகத்திலிருந்து கவனமாக கவனித்தார்" என்று பாராட்டினார். 1883 ஆம் ஆண்டில் உயர்நிலைப் பள்ளியை முடித்த பின்னர், சீமன் கிளாசிக்கல் மொழிகளில் துணைக் கல்விக்காக டெல்ஃப்ட்டுக்குச் சென்றார். பின்னர் பல்கலைக்கழகத்தில் சேர வேண்டும். அவர் டாக்டர் ஜே.டபிள்யூ. ஜிம்னாசியத்தின் இணை அதிபரும், ஜூடெர்ஸி படைப்புகளின் கருத்து மற்றும் உணர்தலுக்கும் பொறுப்பான கார்னெலிஸ் லீலியின் சகோதரர் லீலி. டெல்ஃப்டில் இருந்தபோது, ​​அவர் முதலில் ஹைக் கமர்லிங் ஒன்னெஸை சந்தித்தார். அவர் தனது ஆய்வறிக்கை ஆலோசகராக மாறவிருந்தார்.
சீமன் 1885ல் தகுதித் தேர்வில் தேர்ச்சி பெற்ற பிறகு, கமர்லிங் ஓன்ஸ் மற்றும் ஹென்ட்ரிக் லோரென்ட்ஸ் ஆகியோரின் கீழ் லைடன் பல்கலைக்கழகத்தில் இயற்பியல் பயின்றார். 1890 ஆம் ஆண்டில், தனது ஆய்வறிக்கையை முடிப்பதற்கு முன்பே, அவர் லோரென்ட்ஸின் உதவியாளரானார். இது கெர் விளைவு குறித்த ஆராய்ச்சி திட்டத்தில் பங்கேற்க அவரை அனுமதித்தது. 1893 ஆம் ஆண்டில் அவர் காந்தமாக்கப்பட்ட மேற்பரப்பில் துருவப்படுத்தப்பட்ட ஒளியின் பிரதிபலிப்பு, கெர் விளைவு குறித்த தனது முனைவர் பட்ட ஆய்வை சமர்ப்பித்தார். முனைவர் பட்டம் பெற்ற பிறகு, ஸ்ட்ராஸ்பேர்க்கில் உள்ள ப்ரீட்ரிக் கோல்ராஷ்சின் நிறுவனத்திற்கு அரை வருடம் சென்றார். 1895 ஆம் ஆண்டில், ஸ்ட்ராஸ்பேர்க்கிலிருந்து திரும்பிய பிறகு, ஜீமான் லைடனில் கணிதம் மற்றும் இயற்பியலில் பிரைவட் டோசென்ட் ஆனார். அதே ஆண்டில் அவர் ஜோஹன்னா எலிசபெத் லெப்ரெட்டை மணந்தார்.
1896 ஆம் ஆண்டில், லைடனில் இருந்து ஆம்ஸ்டர்டாமிற்குச் செல்வதற்கு சற்று முன்பு, ஸ்பெக்ட்ரல் கோடுகளைப் பிரிப்பதை ஒரு வலுவான காந்தப்புலத்தால் அளந்தார். இது இப்போது சீமன் விளைவு என்று அழைக்கப்படுகிறது. இதற்காக அவர் 1902 இயற்பியலுக்கான நோபல் பரிசை வென்றார். இந்த ஆராய்ச்சி ஒரு ஒளி மூலத்தில் காந்தப்புலங்களின் தாக்கம் குறித்த விசாரணையை உள்ளடக்கியது. ஒரு காந்தப்புலத்தின் முன்னிலையில் ஒரு நிறமாலை கோடு பல கூறுகளாக பிரிக்கப்படுவதை அவர் கண்டுபிடித்தார். அக்டோபர் 31, 1896 சனிக்கிழமையன்று ஆம்ஸ்டர்டாமில் நடந்த ராயல் நெதர்லாந்து கலை மற்றும் அறிவியல் அகாடமியின் கூட்டத்தில் ஜீமனின் அவதானிப்புகள் பற்றி லோரென்ட்ஸ் முதலில் கேள்விப்பட்டார். இந்த முடிவுகளை கமர்லிங் ஒன்னஸ் தெரிவித்தார். அடுத்த திங்கட்கிழமை, லோரென்ட்ஸ் சீமனை தனது அலுவலகத்திற்கு அழைத்து, லோரென்ட்ஸின் மின்காந்த கதிர்வீச்சு கோட்பாட்டின் அடிப்படையில் அவரது அவதானிப்புகள் பற்றிய விளக்கத்தை அவருக்கு வழங்கினார்.
1902 ஆம் ஆண்டில், அவரது முன்னாள் வழிகாட்டியான லோரென்ட்ஸுடன் சேர்ந்து, சீமன் விளைவைக் கண்டுபிடித்ததற்காக இயற்பியலுக்கான நோபல் பரிசைப் பெற்றார். ஐந்து ஆண்டுகளுக்குப் பிறகு, 1908 இல், வான் டெர் வால்ஸுக்குப் பிறகு ஆம்ஸ்டர்டாமில் உள்ள இயற்பியல் நிறுவனத்தின் முழு பேராசிரியராகவும் இயக்குநராகவும் இருந்தார். 1918 ஆம் ஆண்டில் அவர் கொனிங்க்லிஜ்கே நெடெர்லாண்ட்ஸ் அகாடமி வான் வெட்டென்ஷ்சாப்பனின் செயல்முறைகளில் "ஈர்ப்பு பற்றிய சில சோதனைகள், படிகங்கள் மற்றும் கதிரியக்க பொருட்களுக்கான வெகுஜன எடை விகிதம்" ஆகியவற்றை வெளியிட்டார். ஈர்ப்பு மற்றும் நிலைமாற்ற வெகுஜனத்தைப் பொறுத்தவரை சமத்துவக் கோட்பாட்டை சோதனை ரீதியாக உறுதிப்படுத்தினார்.
1923 ஆம் ஆண்டில் ஆம்ஸ்டர்டாமில் கட்டப்பட்ட ஒரு புதிய ஆய்வகம் 1940ஆம் ஆண்டில் சீமன் ஆய்வகமாக மறுபெயரிடப்பட்டது. இந்த புதிய வசதி சீமனுக்கு சீமன் விளைவு குறித்த சுத்திகரிக்கப்பட்ட விசாரணையைத் தொடர அனுமதித்தது. அவரது தொழில் வாழ்க்கையின் எஞ்சிய காலத்திற்கு அவர் காந்த-ஒளியியலில் ஆராய்ச்சியில் ஆர்வம் காட்டினார். நகரும் ஊடகங்களில் ஒளியைப் பரப்புவதையும் அவர் ஆராய்ந்தார். சிறப்பு சார்பியல் காரணமாக இந்த பொருள் புதுப்பிக்கப்பட்ட ஆர்வத்தின் மையமாக மாறியது. மேலும் லோரென்ட்ஸ் மற்றும் ஐன்ஸ்டீன் ஆகியோரிடமிருந்து மிகுந்த ஆர்வத்தை அனுபவித்தது, பின்னர் அவரது தொழில் வாழ்க்கையில் அவர் மாஸ் ஸ்பெக்ட்ரோமெட்ரியில் ஆர்வம் காட்டினார்.
1898 ஆம் ஆண்டில் சீமன் ஆம்ஸ்டர்டாமில் உள்ள ராயல் நெதர்லாந்து கலை மற்றும் அறிவியல் அகாடமியின் உறுப்பினராக தேர்ந்தெடுக்கப்பட்டார். மேலும் அவர் 1912 முதல் 1920 வரை அதன் செயலாளராக பணியாற்றினார். 1921ல் ஹென்றி டிராப்பர் பதக்கத்தையும், மேலும் பல விருதுகள் மற்றும் கௌவுரவ பட்டங்களையும் பெற்றார். சீமன் 1921ல் ராயல் சொசைட்டியின் (ஃபோர்மெம்ஆர்எஸ்) வெளிநாட்டு உறுப்பினராக தேர்ந்தெடுக்கப்பட்டார். 1935ல் பேராசிரியராக ஓய்வு பெற்றார். ஒளி மூலத்தில் காந்தப்புலங்களின் தாக்கம் குறித்த சீமன் விளைவிற்கு நோபல் பரிசு பெற்ற பீட்டர் சீமன் அக்டோபர் 9, 1943ல் தனது 78வது அகவையில் ஆம்ஸ்டர்டாமில் இவ்வுலகை விட்டு பிரிந்தார். ஹார்லெமில் அடக்கம் செய்யப்பட்டார்.
புற இணைப்புகள்
பகுப்பு:1865 பிறப்புகள் பகுப்பு:டச்சு இயற்பியலாளர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:1943 இறப்புகள் பகுப்பு:நோபல் பரிசு பெற்ற டச்சு நபர்கள்
பெங் சுயி
thumb|250px|பெங் சுயி திசை காட்டி பெங் சுயி (சீனம்: 风水 ஃபங் ஷுவெய் அல்லது ஃபங் ஷுயி, என்னும் "காற்று நீர்") என்பது சூழலுடன் இசைந்து வாழ்வது தொடர்பாக சீனாவில் புழக்கத்திலிருக்கும் பாரம்பரிய அறிவுத்துறையாகும். இது இந்தியாவின் வாஸ்து சாஸ்திரம் போன்றதாகும். வாஸ்து சாஸ்திரத்திலிருந்தே பெங் சுயி தோன்றியிருக்கக்கூடுமென்றும் கருதப்படுகிறது. தற்காலத்தில் பெங் சுயி, சீனாவின் எல்லைகளைத் தாண்டி உலகின் பல பகுதிகளிலும் பின்பற்றுபவர்களைக் கொண்டுள்ளது.
பெங் சுயி என்பதன் பொருள்
பெங் சுயி என்பதன் நேரடியான பொருள், காற்றும், நீரும் என்பதாகும். மனிதனதும் ஏனைய உயிரினங்களதும் வாழ்க்கைக்குக் காற்றும் நீரும் இன்றியமையாதன. பூமியிலுள்ள காற்றுடனும், நீருடனும் இசைந்து வாழ்வது மனிதனுக்கு அதிட்டத்தையும், வளத்தையும் கொண்டுவரும் என்று பண்டைய சீனர்கள் நம்பினார்கள். அதனால்தான் அதிட்டத்தையும், வளத்தையும் கருதிக் கையாளப்பட்டுவரும் இந்த அறிவுத்துறைக்கு பெங் சுயி என்ற பெயர் வந்தது.
அமராடக்கி
அமராடக்கி (ஆங்கிலம்: Amaradakki) என்பது இந்தியாவின் தமிழ்நாடு மநிலத்தின் புதுக்கோட்டை மாவட்டம், ஆவுடையார்கோயில் வட்டத்தில் அமைந்துள்ள ஒரு கிராமம். இந்தக் கிராமத்தின் முக்கிய வாழ்வாதாரமாக விவசாயம் உள்ளது.
2001ஆம் ஆண்டின் கணக்கின்படி, 650 பேரில், 341 ஆண்களும், 309 பெண்களும் வாழ்கின்றனர், 399 பேர் கல்வி அறிவு மிக்கவர்கள்
மேற்கோள்கள்
பகுப்பு: புதுக்கோட்டை மாவட்டத்திலுள்ள கிராமங்கள்
கூத்தாநல்லூர்
கூத்தாநல்லூர்  (Koothanallur) இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள கூத்தாநல்லூர் வட்டத்தின் நிர்வாகத் தலைமையிடமும், இரண்டாம் நிலை நகராட்சியும் ஆகும். இந்த நகரத்தில் இசுலாமியர்கள் பெரும்பான்மையாக உள்ளனர்.
மக்கள்தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 6,025 குடும்பங்களையம் கொண்ட இந்நகரத்தின் மக்கள்தொகை  25,423 ஆகும். அதில் 12,162 ஆண்களும், 13,261 பெண்களும் உள்ளனர். இந்நகரத்தின் எழுத்தறிவு 88.22% மற்றும் பாலின விகிதம் ஆண்களுக்கு,  1090பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2758 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே  மற்றும் ஆகவுள்ளனர். மக்கள்தொகையில் இந்துக்கள் 44.83%, இசுலாமியர்கள் 53.14%, கிறித்தவர்கள் 1.87%  மற்றும்  பிறர் 0.15% ஆகவுள்ளனர்.
வெளி இணைப்புகள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:திருவாரூர் மாவட்டம்
மகேந்திரா சிங் (அரசியல்வாதி)
மகேந்திர சிங் உத்தரபிரதேசத்தின் மாநில மந்திரியாக உள்ளார்.
அரசியல் வாழ்க்கை
மகேந்திர சிங் கிராமப்புற மேம்பாடு, ஒருங்கிணைப்பு கிராமப்புற மேம்பாடு, மருத்துவம் மற்றும் உடல் நல அமைச்சகங்களைப் பெற்றிருந்தார்.
கிளெம்சன் பல்கலைக்கழகம்
கிளெம்சன் பல்கலைக்கழகம் (Clemson University) ஐக்கிய அமெரிக்காவின் தென் கரொலைனா மாநிலத்தில் அரசு சார்பு பல்கலைக்கழகமாகும்.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்
ஞாயிறு ஊராட்சி
ஞாயிறு ஊராட்சி (Gnayiru Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2935 ஆகும். இவர்களில் பெண்கள் 1502 பேரும் ஆண்கள் 1433 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்